Deg yixef amezwaru, anda id-nehder ɣef tutlayt n tmaziɣt s umata, ɣef unekcum-is deg uselmed di tmurt n lezzayer, akken daɣen id-newwi awal ɣef lexsas n wallalan n usegmisen di tazwara n umecwar-ines, aya-gi ur iɛeṭṭel ara, imi aɣlif n usedwel iga-d ttawil s wacu ara tegmu, ama dayen yeɛnan ahil, tarrayin n uselmed akked kra n yidlisen iɣurbizen d allalen i uselmed n tutlayt-agi. niwwid tabadut n udlis aɣurbiz, amezruy-is, d wid iqedcen fella-s, imi asentel nteɣ ɣef usmatu n tutlayt n tmaziɣt d yidlisen iɣurbizen, nga deg yixef-agi tazrawt i yidlisen n yakk iswiren n ulmud alemmas, nextar aḥric yuran s yisekkilen n tlatinit, acku nger tamawt belli yesa ilugen, d wid s wacu neɣra, yis-sen i sɣarayen tura yiselmaden yeṭṭafaren adlis aɣurbiz. Neɛreḍ ad nekkes udem yelhan d win ur nelhi ara deg-sen, di akk timsirin-is ama d iḍrisen, d wayen yeddan deg-sen, akked tamsirin n yiferdisen n tutlayt (Tajerrumt, taseftit, tirawalt…), nger tamawt ɣer wayen yellan deg ugbur, deg wayen ur nelli ara xas akken yedda-d daxel n yidlisen, nwala-d asexdem n wawal amreḍil yeṭṭuqten, nufa-d belli amur ameqqran d wid n tarabt, kecmen di lqaleb n tutlayt, ddan d yilugen n usileɣ n awal n tmaziɣt, uɣalen amzun ines,am akken daɣen i llan wid ur nbeddel ara talɣa,ttbanen belli mačči nneɣ, akken daɣen id-nemmuger aṭas n wawalen yellan d imaynuten, ayagi iwakken imeskaren ad ččaren amawal n tmaziɣt, llan wid id-kksen si tantalayin tiyaḍ am tcawit d tamzabit, akken llan wid id-snulfan sɣur-sen.